綠皮書

喺英國、英聯邦國、愛爾蘭同埋香港，綠皮書係政府修改法律或政策嘅第一步。呢份係政府一份臨時報告，但未有承諾做任何嘢。當綠皮書有咗諮詢結果，就會出一份白皮書。

喺加拿大，綠皮書係一份官方文件，主要係政府響重大政策拎出嚟畀公眾討論嗰陣，政府嘅一份立場同聲明，政府喺呢個階段未有任何決定。

喺歐盟，都有類似嘅機制，一般用響全歐洲相關嘅事務上面。

喺香港，綠皮書係政府向公眾發出嘅諮詢文件。

法律
政府